Acolada nr. 11- noiembrie 2011 


19 


O nouă ipoteză privitoare la asasinatul politic 


de la Chicago 


„Unul dintre lucrurile care le-am înțeles de fapt foarte târziu — probabil la 10 ani de la plecare - a fost legat de impresia de normalitate şi de obiectivitate pe care o aveam când trăiam în 
România. Nu-mi dădeam deloc seama atunci cât de mult erau manipulate mijloacele de comunicare, toate revistele” (L.P. Culianu, dec.1990) 


În dec. 1990 
Culianu îi povestea 
Gabrielei 
Adameşteanu că în 
studențţia 
bucureşteană 
venise la el un 
securist spre a-l 
racola. Acela, după 
ce a aflat că tânărul 
nutrea dorința de a 
lucra în redacția 
unei reviste literare, l-a asigurat că Securitatea îi poate îndeplini 
visul. În 1992 P. Drogeanu şi-a amintit că I. P. Culianu primise 
înainte de a rămâne în Italia postul din redacția Secolului XX 
(v. rev. „22” din 22-23mai 2011, p. 13 şi L.A... din 18 mai 1992, 
p.7). Decizia de a rămâne în Italia a atras după sine abandonarea 
visului de a lucra la cea mai prestigioasă revistă culturală scoasă 
în spatele Cortinei de fier, dar foarte probabil nu şi abandonarea 
colaborării sale cu Securitatea, cu atât mai greu de realizat cu 
cât temuta instituţie i-a trimis un colaborator al ei în Lagărul 
de refugiați de la Latina din apropierea Romei (v. A. Oişteanu, 
Asasinarea lui Culianu, în Ogl. Lit., aug.2011, p.7065). Fără 
curajul şi inteligența lui Al. Paleologu, în acel interviu din 
decembrie Culianu a pretins că ar fi refuzat colaborarea cu 
Securitatea. Marian Popa în extrem de documentata Istorie a 
literaturii române de azi pe mâine (2001, vol.II, p.1173) semnala 
însă „auto-deconspirarea” lui Culianu care accepta să fie publicat 
şi lăudat de S. Antohi în perioada în care niciunui alt fugar din 
ţara comunistă nu i se publicau articole în RSR şi nici interviuri. 
Abia mai târziu s-au luminat unele amănunte ale „deconspirării”. 
Fiindcă însuşi S. Antohi, în rev. „22” din 12 aug. 2008, a 
recunoscut că a colaborat cu Securitatea şi că nu are titlul de 
doctor aşa cum a pretins. În cel priveşte pe Culianu, „fenomenul 
exploziv introdus în cultura română” (A. Codoban), vom observa 
că abundenta sa mediatizare din 1992 încoace s-a făcut în 
principal prin răspândirea (în scris, la radio şi la TV) de minciuni 
brodate în jurul unei inventate cariere de istoric al religiilor 
predând la Chicago la catedra marelui Eliade (v. Isabela Vasiliu- 
Scraba, În țara lui Eliade, în rev. Acolada, 10/2011). E drept 
însă că reclama, prin însăşi natura ei, este făcută din tot soiul 
de exagerări. Rostul ei nu este cel de-a prezenta adevărul, ci 
de a face cât mai cunoscut un produs. 

În cazul „produsului Culianu” avem de-a face cu cea mai 
mincinoasă, mai des difuzată şi mai exagerată reclamă care a 
fost vreodată făcută unui scriitor român. Şi totuşi credem că 
avantajele strategiei adoptate după înlăturarea prin asasinat a 
celui care a criticat în Lumea liberă de la New York neo- 
comunismul de la Bucureşti nu sînt atât de mari pe cât apar 
dezavantajele legate de discrepanța dintre reclamă şi adevăr. 
De pildă, în biografia pe care o publică la zece ani de la 
asasinarea fratelui ei, Tereza Culianu-Petrescu nu scrie nicăieri 
că Ioan Petru Culianu ar fi predat istoria religiilor altfel decât 
în calitate de visiting professor (Obs. Cult., 87/230ct.2001). 
Acelaşi lucru apare şi în Curriculum vitae întocmit de I.P. Culianu 
la sfârşitul anului 1990 din care extragem următoarele: „În 
1987, doctoratul în litere şi ştiinţe umane la Sorbona, după 
care va fi visiting professor la Divinity School - Chicago (1987- 
1988) ca şi la Universitatea din Siena, Arezzo, Italia” (L.A.I, 18 
mai 1992, p.3). 

În schimb, în filmele despre Culianu (TVR 1, 28 mai 2008 
şi în filmul difuzat pe 28 februarie 2010) s-au repetat minciunile 
lansate din 1992 prin dicţionarul scos la Davis (SUA) de un fost 
director de la Ager Press: „După un deceniu la Groningen, 
Culianu a fost invitat ca Visiting Professor la University of 
Chicago (1986-1988), după care a fost numit profesor plin al 
aceleiaşi universități” (v. Românii în ştiinţa şi cultura 
occidentală, redactor şef lon Manea, 1992, p.113). Neadevărul 
patentat după care I. P. Culianu ar fi predat la Divinity School 
ca „profesor plin” nu merită vreun comentariu. De semnalat ar 
fi doar faptul că n-a apucat să fie angajat nici ca „profesor 
asociat”, întrucât era cetățean olandez şi „green card”-ul l-a 
primit doar cu o lună înainte de a fi asasinat. Din păcate, lipsa 
de discernământ a unora care se presupune că au citit biografia 
alcătuită de T. Culianu-Petrescu (din cărţile pe care tot ei le 
citează) i-a făcut pe mulți scriitori să repete neadevărurile 
destinate unui public incult. 

Propagând succese profesionale inexistente, ei au scos 
la lumină insuccesele carierei academice a lui Culianu, în 
calitatea sa de aşa-zis „urmaş al lui Eliade”: În cei 12 ani cât a 
predat limba şi cultura română la catedra de romanistică a 
Universităţii din Groningen, postul său nu a avut prea multe 
tangenţe cu lucrările de istoria religiilor pe care le făcea în 
timpul liber spre a obține doctoratul de stat la Sorbona. Aceasta 


este realitatea pe care preferă să nu o observe cei care fac 
reclamă „produsului Culianu”. Pe de altă parte, devenit la 1 
ianuarie 1986 profesor asociat de limba şi cultura română la 
Groningen (la zece ani de la angajarea din 1976), titlul - mult 
vehiculat de mass-media dar în cu totul alt context —, i-a folosit 
lui Culianu un timp foarte scurt, întrucât nu mult după cele 
două conferinţe pe care i le aranjase Mircea Eliade în SUA, 
Culianu a părăsit catedra de limbi romanice a lui Noomen şi 
s-a mutat la Wassenaar unde, lucrând câteva luni la un institut 
ca „Fellow în Residence” şi-a terminat (la limita timpului permis) 
teza pentru doctoratul de stat în litere şi ştiinţe umane. 

Pe 27 oct. 2011, G. Romanato (un prieten din studenția 
italiană a lui Culianu) repeta într-un articol neadevărul referitor 
la istoria religiilor pe care Culianu ar fi predat-o la Groningen, 
şi de acolo în SUA ca urmaş al lui Eliade: „Alla fine del 1976 
pass a insegnare în Olanda, a Groninga, e una decina d'anni 
dopo negli Stati Uniti, a Chicago, adottato dal suo celebre 
connazionale Mircea Eliade come proprio erede e successore” 
(v. G. Romanato, Venti anni fa veniva assassinato dal colpo di 
una calibro 25 lo storico romeno loan Petru Culianu, quel 
dissidente che studiava le religioni, L'/Osservatore Romano, 
27 ott. 2011). Oare de ce repetă aceste minciuni foştii prieteni 
din studenția lui Culianu? Dacă sînt aşa de convinşi de valoarea 
operei rămase după asasinarea a lui Culianu, de ce se agaţă cu 
disperare de neadevăruri? Pare a fi un mister de nepătruns. La 
fel de nepătruns ca şi misterul asasinatului politic din 1991, 
nedezlegat nici după douăzeci de ani. 

După „eliberarea ce ne-a venit de sus, din balcon” (Petru 
Ursache, în Dacia lit. 6-2011) fosta Editură Politică şi pe urmele 
ei alte edituri au tot înşirat verzi şi uscate despre autorul de 
science-fiction devenit la modul imaginar „profesor plin la 
Chicago” (Ed. Academiei) sau, mai modest, dar la fel de fals, 
„profesor asociat la Divinity School din Chicago”(Dan Petrescu, 
în vol. Pergamentul diafan, Ed. Nemira, 1993, p. 3). Dovadă că 
ceea ce i-a impresionat pe toți la Culianu, prezentat cu surle şi 
tobe ca un „nou-Eliade” (apud. S. Antohi), nu a fost atât opera 
stiințifică în cinci volume, şi nici cele trei cărți de povestiri 
(Hesperus, Ed. Univers, 1992, Pergamentul diafan şi Arta fugii). 
În primul rând ei au fost cuceriți de „reclama Culianu” 
prezentând o inexistentă carieră profesională pe tărâmul istoriei 
religiilor strălucind în Olanda şi în America. 

Deşi pe 18 mai 1992 suplimentul Litere, Arte & Idei a 
publicat acel Curriculum vitae alcătuit de Culianu în noiembrie 
1990 în vederea angajării sale ca profesor asociat la universitatea 
unde Mircea Eliade predase trei decenii, informațiile difuzate 
de mijloacele de comunicare - continuând după 1990 a fi 
manipulate de „profitologii” comunismului, „corectaţi politic” 
(apud.P. Ursache) —, au făcut mereu abstracţie de adevărul pus 
în pagină de însuşi Culianu. Fostul director de la Ager Press 
i-a „cosmetizat” primul cariera de istoric al religiilor, atribuindu-i 
din buzunar titluri pe care n-a apucat să le aibă (v. Românii în 
Ştiinţa şi cultura occidentală, Davis, 1992, p. 113). Pe lângă 
titlul academic de „profesor plin”, el i-a mai „aranjat” şi perioada 
olandeză, folosind minciuna prin omisiune. Adică nu a precizat 
că la Groningen Culianu a predat 12 ani limba şi cultura română. 

În „reclama Culianu” televizată pe 28 februarie 2010, 
această minciună prin omisiune a fost cuplată cu un neadevăr 
grosolan privitor la gradul universitar avut de Culianu în Olanda. 
După realizatorii celui de-al treilea film despre Culianu, 
scriitorul ar fi fost între 1976-1986 la Groningen „profesor 
asociat”. La cele două falsuri lipsite de dramatism (o minciună 
prin omisiune şi un fals privitor la gradul universitar) formatorii 
de opinie s-au gândit să adauge încă un neadevăr: au spus că 
Ambasadorul României comuniste ar fi vorbit cu şeful catedrei 
de romanistică să-i împiedice angajarea. În realitate, postul de 
asistent la universitatea olandeză Culianu l-a primit ca urmare 
a unei „pile” la profesorul Noomen pusă de Marin Mincu, care 
în 1976 era trimis de oficialitățile comuniste în Italia să predea 
limba română („graţie prof. Marin Mincu... şi prof. Noomen de 
la Universitatea din Groningen, Culianu avea... perspectiva 
numirii la această universitate”, v. Dialoguri întrerupte, laşi, 
2004, p.81). 

Sursa de inspiraţie pentru minciuna difuzată de TV-Cultural 
în ultima duminică a lunii februarie 2010 cu ocazia unei noi 
reclame a „produsului Culianu” nu e greu de ghicit. După 
stabilirea lui Mircea Eliade în Franța, reprezentanţii României 
ocupate de armata sovietică s-au opus la angajarea acestuia ca 
profesor universitar la Paris. Or, dacă tot se străduiesc de 
douăzeci de ani să-l înlocuiască pe Eliade prin Culianu, ce i-ar 
putea împiedica pe manipulatori să recurgă pe alocuri şi la 
efecte „teatrale”? Prea e plicticos de repetat doar minciunile 
sfruntate din 1992, din enciclopedia lui lon Manea, colaborator 
al Securităţii cu note despre Mircea Eliade (Ed. Mica Valahie, 
2008, p. 119). După fişa dicționarului scos de Manea, asistentul 


de limba română de la catedra lui Noomen ar fi fost „profesor 
asociat” în Olanda cu vreo opt ani înainte de 1986. 

E drept că în bio-bibliografia scrisă în vederea angajării la 
Divinity School, Culianu se fereşte a consemna informaţii fără 
legătură cu istoria religiilor. De aceea el nu va trece că în 
perioada 1976-1986 a fost la Groningen asistent de limba şi 
literatura română până în 1985 şi profesor asociat de la 1 ian. 
1986 (v.scrisoarea din 14 ian 1986, în Dialoguri întrerupte, 
2004, p.279). Optând pentru omiterea carierei sale de la 
Groningen, Culianu a nesocotit sfatul pe care Mircea Eliade i l- 
a dat pe 31 martie 1976, când îi scria: „în Curriculum vei spune 
că te-ai ocupat mai ales cu folclorul şi cultura populară 
românească”. Probabil că folclorul şi cultura populară nu îi 
apăruseră a fi lesne etichetabile ca „jocuri ale minții”. 

Realizatorii celor trei filme de televiziune (două în 2007- 
2008 şi unul în 2010) afirmând că |. P. Culianu ar fi fost din 1976 
şi până în 1986 „profesor asociat” în Olanda, n-au făcut altceva 
decât să accentueze asupra laturii nefericite a carierei lui 
Culianu subminată de un doctorat de stat obținut la limita 
timpului admisibil, după zece ani de la înscriere. Desigur fără 
să-şi dea seama. Ei au crezut că fac reclamă „produsului 
Culianu”, bazându-se pe credulitatea telespectatorilor. De fapt, 
aşa cum bine s-a observat, „pactul cu mediocritatea marelui 
public” asigură la nesfârşit succesul mediatizării minciunilor 
legate de cosmetizatul profesorat din Olanda şi din America al 
lui loan Petru Culianu. 

La Santa Barbara, în zilele unui colocviu închinat operei 
ştiinţifice a lui Mircea Eliade (nov. 1974) s-a vorbit de „Mircea 
Eliade's era” pentru domeniul istoriei religiilor. După lansarea 
„fenomenului exploziv” odată cu asasinarea tânărului promițător 
ajuns în pragul angajării la Divinity School putem şi noi spune 
că trăim şi am trăit în era „noului Eliade” impus cu forța reclamei 
bazată pe minciuni. Reclama „Culianu”, televizată prin TVRI 
în mai 2008, s-a intitulat Culianu în țara lui Ceauşescu (Partea 
întâi) şi O moarte la Chicago (Partea II-a). Pentru ca minciunile 
ei să se fixeze cât mai bine în capul tinerilor, ambele filme au 
fost proiectate studenţilor ieşeni pe 26 ian. 2009 în Aula Magna 
a Universităţii „Al. |. Cuza”, iar duminică 28 februarie 2010, ei 
au putut vedea pe postul TVR-Cultural cel de-al treilea film 
despre Culianu. 

In toate cele trei filme de reclamă a „podusului Culianu” 
s-a sugerat telespectatorilor că ucigaşul psiho-sociologului 
autor de science fiction ar fi fost legionar, fără a se menţiona că 
a fost o crimă „cu semnătură”. Pentru U. Eco, uciderea lui 
Culianu ar fi purtat semnătura KGB, indicând suprimarea unui 
trădător. În cazul asasinatului de la Chicago, victima a fost 
umilită prin împuşcare în ceafă în WC-ul universităţii la care 
preda ca visiting professor înainte de angajarea sa ca profesor 
asociat. Presupunând un astfel de scenariu, prin indicarea unui 
criminal legionar, însăşi victima trădătoare e plasată în rândul 
legionarilor. A. Oişteanu repetă ce s-a mai spus despre execuția 
„cvasi-rituală” cu mesajul „cine face ca el, ca el va păţi” (v. rev. 
Ogl. Lit., august 2011, p.7065). Apoi aminteşte de presupusa 
implicare în asasinat a unei „organizaţii legionaroide”, dar se 
fereşte a trage concluzia care se impune din asemenea premize. 
Un cercetător italian, lăsând de-o parte scenariul suprimării 
profesorului I.P. Culianu ca trădător, avansează o ipoteză 
originală după care Culianu, simpatizând dreapta cea mai 
compromisă, ar fi optat în Italia pentru o atare directie, 
infiltrându-se în organizaţia Gladio. De aici i s-ar fi tras moartea, 
când se aştepta mai puţin. În opinia lui Ezio Albrile, tânărul 
Culianu ar fi avut „una certa simpatia per la destra piu 
compromessa”. La Paris era găzduit Philippe Lavastine (1908- 
1999), „indologo e sanscritista, amico di Eliade”. În timpul 
ocupației, indianistul ar fi colaborat cu nemții, ceea ce ar fi 
atras condamnarea sa, de care a scăpat cu fuga. „Tutte queste 
circostanze possono essere fortuite, ma possono anche 
rappresentare un precedente, una traccia nel ricostruire la 
carriera di un infiltrato in una organizzazione molto potente 
qual era Gladio”. Or, afilierea la organizaţiile secrete, oferă 
aderenților „il senso clandestino di onnipotenza e il disprezzo 
— „gnostico” oseremmo dire - verso la gente comune, il 
„popolo bue”. Unvattitudine ostentata dal Culianu în tanti 
scritti, anche se ufficialmente classificati come „scientifici” 
(Ezio Albrile, Smeraldi sognanti. Un'altra ipotesi sul professor 
Culianu”). Culianu ar fi avut soarta oricărui agent secret, 
suprimat după ani de zile: „qualcuno sarebbe giunto a 
presentare il conto. ...Culianu non aveva valutato la lunga e 
implacabile mano della CIA nelle rivoluzioni dell'area balcanica 
e il patto scellerato e „democratico” fra la CIA e il KGB, il cui 


Isabela VASILIU-SCRABA 

Livada de vişini 


altfel sunt trei etape ale visului unei lumi mai bune, mai 
luminoase, în opera dramatică a lui Cehov. Verşinin spune 
peste trei sute de ani, Vanea peste două sute de ani, iar Petea 
reduce totul la o singură sută. Prin comparaţie, sigur că un 
anume mai bine s-a produs față de acum trei sute de ani, față de 
acum două sute de ani, chiar față de acum o sută de ani, dar cu 
câte sacrificii de vieți şi de chipuri de a înțelege lumea, prea 
multe. 

Ciudat cum viitorul luminos al omenirii îl prevesteau 
personaje atât de diferite la Cehov. Nici Verşinin, nici Vanea nu 
aveau stofă de revoluționari, ei mizau pe evoluţie, evoluţia 
lumii, doar studentul rătăcitor Petea este clar exponentul 
revoluţiei, poate pentru că, între timp, aceasta se precizase în 
societatea rusă. Să nu uităm că Cehov n-a prins nici măcar 
prima revoluţie rusă şi totuşi a luat pulsul acestei tulburi 
dorințe/năzuinţe ruseşti spre un mai bine care, cum s-a văzut, 
a sacrificat nu numai livezi de vişini, ci şi vieţi, zeci de milioane 
de vieți. 

Cât despre operele complete, pe acestea le-a sacrificat 
altceva, progresul, eternul progres, care dă la o parte tot ce ar 
sta în calea pragmatismului sălbatic al unei lumi unde frumosul 
nu mai are alt rol decât acela de investiţie şi preț de piață. O 
lume devenită ea însăşi simplă piață de desfacere, cu oamenii 
ținte vii pentru vânzătorii de orice, de la pătlăgele roşii sau 
vinete până la softuri. 


Nicolae PRELIPCEANU 


Zigzaguri 

nu rămâi în memoria lor, nici chiar dacă eşti prozator. Scrii, dar 
n-ai ecou, sau dacă-l ai, e slab şi efemer. Publicul tău e, adesea, 
mai restrâns decât cel pe care îl are un autor tradus, mai ales 
dacă e din spațiul anglo-saxon. Rezultă totodată că avem o 
intelectualitate de vârstă medie cu biblioteci alcătuite, 
preponderent, din cărți englezeşti şi americane, în care nu mai 
au loc cărțile din literatura națională. Snobismul (manifestat în 
trecut printr-un străinism ostentativ, când filogrec, când 
filofrancez, când filogerman, când filorus) e în gena noastră de 
— cum s-a observat - firi cameleonice, oportuniste, „plastice”, 
pofticioase de produsele de orice fel ale altora. Fie că 
recunoaşte, fie că nu, cine-i „marcat” de o carte străină e atras 
de societatea înfăţişată în ea şi-o uită, cel puțin pe durata 
lecturii, sau o consideră inferioară, pe cea în care trăieşte. De 
asemenea e sedus de limba celui ce-a scris-o şi crede uneori că 
a sa nu se ridică la posibilitățile expresive ale acesteia. Nu fac 
procese de intenţie, dar nu pot să nu observ că atare preferințe 
(reflexe ale unor mode internaționale) echivalează, chiar fără 
să aibă vreo notă de protest, cu refuzul atât al unei realități 
literare, cât şi al unei realități sociale, se înțelege, ambele 
româneşti. Cei ce le etalează se simt (nu-i nevoie s-o declare) 
neangajați de cele ce se întâmplă acasă. Lumea şi literatura 
românească pot să aibă cea mai rea soartă, lucrul acesta n-o să- 
i „marcheze”: ei au lumea şi literatura lor. Şi un ultim amănunt: 
pagina în care sunt publicate „topurile” e de fiecare dată vizavi 
de cea în care apar articolele săptămânale ale d-lui Nicolae 
Manolescu, preşedintele Uniunii Scriitorilor din România. Însă 
(aşa pare din fotografia care îi însoţeşte textele), d-sa nu le dă 
importanță, ci reflectează la alte teme. Nu priveşte alături, jos, 
ci în înalt şi departe. 


Constantin CĂLIN 


O nouă ipoteză 


momento decisivo furono gli incontri di Malta nel 1988. 
Culianu aveva sempre considerato il KGB Punico artefice di 
queste rivoluzioni ma si era sbagliato” (Ezio Albrile, Smeraldi 
sognanti. Un'altra ipotesi sul professor Culianu”). 

Originala ipoteză a lui E. Albrile prin care Culianu ar fi fost 
„infiltrat” într-o organizaţie italiană de dreapta ne pare însă a 
avea neajunsul de a complica o situaţie şi aşa destul de 
complicată. Ce putea oare să-l determine să se alăture în Italia 
unei lupte subversive „care nu era lupta lui”? În opinia noastră, 
iubirea pentru Paola, o admiratoare a lui Evola implicată în 
dubioase activități politice, nu poate figura drept motiv. Dacă 
în terorismul unui stat polițienesc de stânga nici un carierist n- 
a putut ocoli colaborarea cu Securitatea, este greu de presupus 
că în Italia anilor şaptezeci Culianu, chiar având simpatii de 
dreapta şi fiind îndrăgostit, s-ar fi infiltrat benevol în organizația 
Gladio înființată spre a-i apăra pe italieni de pericolul sovietic. 

Corelată cu remanierea dosarelor de Securitate ale lui 
Culianu, din care au fost scoase multe pagini, o altă ipoteza ar 
fi că I. P. Culianu, racolat de Securitate înainte de plecarea în 
Italia ar fi trădat Securitatea. Despre amenințările la care a fost 
supus I.P. Culianu înainte cu câteva luni să fie ucis, Tereza 
notează că „în august 1990 Ambasada României din SUA cere 
colecția revistelor” „Lumea liberă” din New York unde Culianu 
scria articole politice la rubrica Scoptophilia. „Cum şi pe adresa 
revistei, şi pe a lui personală încep să sosească scrisori cu 


insulte şi amenințări, |. P. Culianu preferă [pe 22 dec. 1990] să- 
şi oprească articolele” (T. Culianu-Petrescu, O biografie, în 
Obs. Cult. 87/23 oct. 2001). Fratele său - care-i spusese 
Gabrielei Adameşteanu în decembrie 1990 că „prostia 
Securităţii române este epocală şi de o profunzime 
nemaivăzută” (v. rev.22, 5 aprilie 1991) -, ar fi fost asasinat de 
Securitatea comunistă „aşa cum opina gen. |. Pacepa” (ibd.). 
Interesant este un vis avut de M. Eliade în care Culianu îi 
apărea „legat” de RSR şi „dezlegat” de istoria religiilor. În vis 
se făcea că protejatul lui Eliade ar fi putut intra în posesia 
excepţionalei biblioteci de istoria religiilor care i-a aparținut 
lui Cumont. Dar tânărul Culianu nu s-ar fi arătat prea entuziasmat 
de biblioteca de care intenționa să scape trimițând-o la Bucureşti şi 
nici n-ar fi împărtăşit bucuria lui Eliade. Chiar s-ar fi ferit să-l 
privească pe Eliade în față (v. M. Eliade, 9 dec. 1978, în Dialoguri 
întrerupte, 2004, p.168). Visul acesta Eliade l-a avut la vremea 
în care Culianu îi scria că îl bate gândul să-şi recupereze 
„autenticitatea” apucându-se de comerț pentru câţiva ani, nu 
înainte însă de a ajunge cineva (v. scrisoarea lui Culianu din 22 
noiembrie 1978). Era chiar perioada în care Ezio Albrile 
presupune că Ioan Petru Culianu ar fi fost infiltrat în Gladio. 


Isabela VASILIU-SCRABA 


„Sindromul Pericle” 


manieră. În 1891, când baronul părăsea pentru totdeauna Parisul, 
tocmai începuse era automobilului. 

Intervenţiile energice şi radicale asupra urbanisticii 
capitalei i-au iritat pe parizieni şi au fost întâmpinate cu ostilitate 
de către politicieni. Cheltuielile enorme - 2,5 miliarde franci 


aur - precum şi creditele discutabile l-au făcut pe Jules Ferry, 
gazetar, deputat şi viitorul primar al Parisului să 


reacționeze violent împotriva lui Haussman. După 
publicarea acidei „socoteli” făcute de Jules Ferry 
intitulată „Les comptes fantastiques d'Hausamann”, 
baronul a fost demis din funcţia de prefect al 
departamentului Seine în 1869. Cele ce au urmat — 
războiul franco-prusac, încheiat cu dezastrul de la 
Sedan din 1870, Comuna din Paris cu evenimentele 
sale sângeroase, din 1871, ca şi ostilitatea acumulată 
împotriva sa în cercurile politice, l-au împiedicat pe 
Haussmann să mai acceadă într-o funcție publică, însă 
realizările sale din cei 17 ani cât condusese Parisul 
rămân pentru totdeauna legate de istoria capitalei 
franceze, iar unul din cele mai importante bulevarde 
pariziene îi poartă numele. 

După exemplul dat de Haussmann, şi alte 
capitale europene - Viena, Londra, Budapesta, Berlin 
şi chiar Bucureştiul interbelic - au procedat la 
regândirea şi modernizarea urbanisticii. Din păcate, 
exemplul a fost molipsitor pentru Hitler. În volumul 
memorialistic intitulată „În inima celui de-Al Treilea 
Reich”, Albert Speer, arhitectul lui Hitler, relatează faptul că în 
timpul întâlnirilor de lucru, Fuhrerul repeta obsedant că Berlinul 
e „un mare oraş, dar nu o metropolă. Priviţi Parisul —- spunea 
Hitler - cel mai frumos oraş din lume, sau Viena. lată oraşele 
care au unitate. Berlinul n-i decât o îngrămădeală anarhică de 
case. Trebuie să depăşim Parisul şi Viena”. Admirația 
amestecată cu invidie l-a determinat pe Hitler în momentul în 
care şi-a dat seama că este pierdut să ordone aruncarea în aer 
a Parisului, lucru care din fericire nu s-a întâmplat. 

Ceea ce îl impresiona cel mai mult la Paris pe Hitler 
erau chiar bulevardele tăiate de Haussmann între 1853 şi 1869. 
„Îl considera pe Haussmann cel mai mare urbanist din istorie, 
dar spera că eu îl voi întrece”, notează Alber Speer în memoriile 
sale. Şi adaugă: „Lupta îndelungată a lui Haussmann făcea să 
se prevadă că proiectul său (al lui Hitler, n.n.) se va izbi de 
rezistenţă. Numai autoritatea sa, afirma el, va reuşi să-l impună”. 
Hitler a reuşit să impună aprobarea proiectului colosal al Căii 
Triumfale, dar lucrarea s-a oprit la plan, pe hârtie, şi la demolări. 
Războiul a înghițit fondurile necesare, aşa că realizarea lui a 
fost amânată după încheierea conflagrației mondiale pe care o 
provocase, iar Hitler s-a sinucis în aprilie 1945. Haussmann a 
dat Parisului, cu inerentele sacrificii, o urbanistică modernă, 
care ţinea cont de necesităţile socio-economice ale timpului 
său, dar şi în perspectivă. Pe Hitler nu l-a interesat decât 
realizarea imediată a ambițiosului său coşmar, fără a ţine în 
vreun fel cont de discrepanța flagrantă dintre acesta şi Berlin, 
dintre monumentele megalitice pe care le dorea şi oameni. 

Dureros, dar benefic, programul lui Haussmann a 
modernizat Parisul şi i-a dat strălucire. Copierea modelului 
Haussmann de către Hitler şi Ceauşescu, fără înțelegerea 
cauzelor şi în disprețul comunității, dar şi a legilor urbanisticii 
a însemnat un dezastru pentru Berlin. Ce a creat însă Hitler, în 
vederea purtării războiului, a deplasării rapide a trupelor, dar 
care şi-au dovedit eficacitatea în timp de pace sunt autostrăzile. 
Exemplul dat de Haussmann, în răstălmăcirea minții bolnave a 
lui Hitler s-a dovedit a fi nefast. Invers, autostrăzile, căile 


N 


malefice ale Apocalipsei naziste, s-au dovedit a fi benefice 
pentru lumea civilizată. 


Mariana ŞENILĂ-VASILIU 


Insemnări de poet 


mine însumi, un test la care mă supuneam aproape cotidian. 
Într-un fel, am supravieţuit prin poezie, pierzîndu-mă totodată 
printrânsa, aşa cum mă pierd şi azi, inevitabil, ca prin orice act 
de viață reprezentativă ce se consumă pe sine. 
+ 
Există vieți poetice (romantice, aventuroase), de 
parcă împrejurările doresc să facă din individ ceea ce n-a putut 
face el însuşi cu sine. 
Li 
Poezia e o neputinţă de realizare absolută transpusă 
în eternitate, o aspirație ratată, proiectată, prin reificarea 
textuală, pe ecranul cosmic. 
+ 
Poezia şi iubirea: ambele încercări dureroase, drame 
nu numai ale apropierii, ci şi ale despărțirii ce ne solidarizează 
cu destinul nostru prin caracterul lor de jertfă. Tentative de-a 
ne împlini prin recursul la Celălalt, recurs iluzoriu întrucît Celălalt 
e doar o răsfrîngere a noastră, ca neîmplinire fără leac. 


Li 


Poezia ca o paradoxală boală salvatoare. 
+ 
Cei mai mari poeţi nu pot fi circumscrişi unei singure 
filosofii, doctrine, şcoli. Despre Homer s-a afirmat pe bună 
dreptate că n-a fost nici platonician, nici peripatetic, nici stoic, 


Lansarea volumului Instrumentul de tortură de loan Bran 
(după 23 de ani de la deces), la Biblioteca Judeţeană Satu 
Mare: lon Vădan, Mircea Ardelean, Radu Ulmeanu 


nici epicureu, ci din toate cîte puţin. Un veritabil cal troian în 
cetatea gloriei, din care pricină îl revendică posteritatea cu 
atita tărie... 


+ 


Orice profunzime veritabilă nu poate fi decît onestă. 
+ 
Poetul acordă nefericirii o stranie nuanţă de fericire, 
fericirea hieratică a Formei. Forma e o mască prin care devenim 
suportabili pentru noi înşine. 
Li 
Dacă mă mîhnesc unele aprecieri răuvoitoare asupra 
poeziei mele, care purced, vai, nu o dată, vădit din indispoziția 
provocată de activitatea critică a subsemnatului, mă bucură, 
compensator, acceptarea ei favorabilă, nu o dată cald 
comprehensivă, din partea celor ce o pot priza din interior, 
adică din partea unor poeţi şi critici-poeţi de seamă. Cu riscul 
de-a contraria pe unii confrați, n-aş putea trece uşor peste 
aserțiunea lui Baudelaire, potrivit căreia poetul e cel mai bun 
critic. Întrucît acesta se pune în situația de-a plăsmui el însuşi 
poezia, îi percepe simptomele aidoma unui medic ce-ar suferi 
el însuşi de boala tratată la alţii. Se produce astfel, intuitiv, o 
comuniune lăuntrică între subiect şi obiect, cel dintii difuzindu- 
se în cel de-al doilea, asumîndu-l ca pe o modalitate proprie de 
„a fi ori a nu fi”. Nu o aproximaţie, ci un joc pe viață şi pe 
moarte precum ruleta rusească. 
+ 
Poezia: o adincime care ucide suprafața cu scopul de 
a-şi însuşi pielea ei. 
+ 
Orice creaţie autentică e un contract cu 
transcendența. De unde suspiciunea creației față de lume şi a 
lumii față de creaţie. 


Gheorghe GRIGURCU 


